गत आइतबार राजधानी काठ्मान्डौको जमलस्थित राष्ट्रिय नाचघरमा आयोजित छैटौ म्युजिक खबर म्युजिक अवार्ड २०१७ मा भीषण मुकारुङ र सुनिता थेगिम सुब्बाले "धेरै पछि भेटेको.."बोलको गीत मार्फत सर्वोत्कृष्ट युगल गायन सुगम संगीतको बिधामा अवार्ड थाप्न सफल भएका छन। पुरस्कृत भए पछि बगैचाडट कम मार्फत खुशी ब्यक्त गर्दै उनले भने " परिश्रमको फल पाउँदा खुशी हुनु स्वाभाविक नै हो, तर अर्को पाटा यो अवार्डले आफुलाई थप जिम्मेवारी दिएको महसुस भएको छ। आउदो दिनहरुमा अझै सङ्गितको साधना गरेर नेपाली गीत सङ्गितलाई माथी उठाउन सकु"। लामो समय देखि यो क्षेत्रमा लगिरहनु भएको छ कत्तिको सन्तुष्ट हुनुहुन्छ? भनी सोधिएको प्रश्नमा भीषणले भने " यो क्षेत्रमा लागेको झन्डै पन्ध्र बर्ष भएछ। सरकारी जागिर भएको भए पेन्सन हुने बेला हो यो। यो दौडानमा मैले आधा दर्जन जति एकल एल्मब श्रोताहरु समक्ष ल्याईसकेको छु। धेरैको सङ्गीत समेत आफै गरेको छु। आफुलाई मन परेको पेशा बाटै जिविका चलाईरहेको छु। दर्शक तथा श्रोताहरुले माया दिनु भएको छ, यस अर्थमा म आफुलाई भाग्यमानी ठान्दछु"। उनले आफ्नै पेशाका अशोक मुकारुङ सङ्ग मिलेर अनामनगरमा "सेवा रेकर्डिङ स्टुडियो" सन्चालन गरिरहेका छन।
